સારાંશ માટે દસ્તાવેજ: મૉસ્કોમાં પોલીસે મેટ્રો સ્ટેશન બંધ કરી દીધાં છે અને શહેરમાં અવરજવર પર પાબંદીઓ લગાવવામાં આવી છે. મૉસ્કોમાં 140 લોકોની ધરપકડ કરવામાં આવી છે.

નવેલની નર્વ એજન્ટના જીવલેણ હુમલાનો ઇલાજ કરાવી જર્મનીથી પરત ફર્યા હતા અને એ મૉસ્કો પહોંચતાં જ એમની ધરપકડ કરી લેવામાં આવી હતી.

એમના પર પેરોલના નિયમનું પાલન નહીં કરવાનો આરોપ મૂકવામાં આવ્યો છે.

વિપક્ષી નેતા નવેલની બર્લિનથી મૉસ્કો પહોંચ્યા હતા. બર્લિનમાં લાંબા સમયથી એમના પર થયેલા નર્વ એજન્ટના જીવલેણ હુમલાનો ઇલાજ ચાલતો હતો.

રશિયાના અધિકારીઓનું કહેવું છે કે એમને થયેલી સજાના ભાગરૂપે એમણે નિયમિત રીતે રશિયન પોલીસ પાસે હાજરી આપવાની થાય છે.

રમખાણવિરોધી પોલીસે મૉસ્કોમાં અનેક લોકોની ધરપકડ કરી છે

નવેલનીએ એમની ધરપકડને પૂર્ણ રીતે ગેરકાનૂની ગણાવી છે અને કહ્યું છે કે, અધિકારીઓને ખબર હતી કે હું બર્લિનમાં નોવિચોક ઝેરનો ઇલાજ કરાવવા ગયો હતો. 

ગત વર્ષે ઑગસ્ટમાં નવેલની પર આ ઝેરનો હુમલો કરવામાં આવ્યો હતો.

બીજી તરફ રશિયાના રાષ્ટ્રપતિ વ્લાદિમીર પુતિને પોતે કાળા સાગર પાસે એક મોટા મહેલના માલિક છે એવા સમાચારોનું ખંડન કર્યું છે.

નવેલનીએ એક વીડિયો જાહેર કરી આરોપ મૂક્યો હતો કે આ મહેલના માલિક પુતિન છે. આ વીડિયો 10 કરોડથી વધારે વાર જોવાયો છે.

શું છે હાલની સ્થિતિ

સેંટ પીટ્સબર્ગમાં પણ વિરોધપ્રદર્શન

મૉસ્કો પ્રશાસનનું કહેવું છે કે આશરે 300 લોકો પ્રદર્શન માટે એકઠા થયા છે. ફૂટેજથી જાણવા મળે છે કે પોલીસ મોટી સંખ્યામાં લોકોને બસમાં બેસાડી રહી છે.

નવેલનીના સમર્થનમાં પૂર્વ રશિયામાં પહેલાં પણ રેલીઓ થઈ છે. હાલની રેલીઓ પોલીસની ચેતવણી છતાં કાઢવામાં આવી છે.

સાઇબેરિયન શહેર નોવોસિબિર્સ્કમાં કમસે કમ 2000 લોકોએ "આઝાદી" અને "પુતિન ચોર છે"ના નારાઓ લગાવી માર્ચ કરી છે. 

યાકુટ્સ્કમાં માઇનસ 40 ડિગ્રી તાપમાન હોવા છતાં રેલી થઈ. એક પ્રદર્શનકારી ઇવાને કહ્યું કે તેઓ પહેલી વાર રેલીમાં સામેલ થયા છે.

એમણે કહ્યું, "હું સરકારની નિરંકુશતા અને અરાજકતાથી તંગ આવી ગયો છું. કોઈ પણ સવાલનો જવાબ નથી મળતો. હું સ્પષ્ટતા, ખુલ્લાપણું અને બદલાવ ઇચ્છું છું એટલે જ અહીં આવ્યો છું."

ઓમસ્ક અને સાઇબેરિયાની રેલીમાં 1000 લોકોએ હાજરી આપી. સ્થાનિક મીડિયા મુજબ યેકાટેરિનબર્ગમાં રેલીમાં 7000 લોકો સામેલ થયા હતા.

એક પ્રદર્શનકારીએ 'પુતિન રાજીનામું આપે' એવા લખાણ સાથેનો માસ્ક પહેર્યો હતો.

પહેલાં થઈ હતી 4000 લોકોની ધરપકડ

એક પ્રદર્શનકારીએ 'પુતિન રાજીનામું...\nદસ્તાવેજની સમાન ભાષામાં સારાંશ:
જેલમાં બંધ વિપક્ષી નેતા એલેક્સી નવેલનીના સમર્થનમાં આખા રશિયામાં અનેક રેલીઓ કાઢવામાં આવી છે અને આ મામલે 1000થી વધારે લોકોની ધરપકડ થઈ હોવાનો અંદાજ છે.